Az életre szavaznak a maglócaiak
Iparûzési adó nélkül a vállalkozásokat, olcsó ingatlanokkal a betelepülõ fiatalokat várják a maglócaiak. Szeretnék megmenteni a falut a jövõnek.
Maglócát „életre ítélték" a község jelenlegi vezetõi. A kisközség három elöljárója azon fáradozik, hogy falujuk fennmaradjon, élhetõ legyen és gyarapodjon. Nehéz dolguk lesz, hiszen a lélekszám egyre kevesebb. Napjainkban kilencvenöten vallják magukat maglócainak.
Blága Tibor, a település októberben megválasztott polgármestere úgy jellemzi a községet, hogy békés, csendes. Tiszta a levegõ, ideális körülmények várják a betelepülõket. Azt is tudják azonban, hogy mindez kevés ahhoz, hogy fiatalokat csábítsanak Maglócára.
– A gyerekeket busz viszi mindennap az iskolába. Az alapvetõ élelmiszerek megkaphatók helyben, hetente pedig bevásárolni is elviszi az önkormányzat az érdeklõdõket – mondta Blága Tibor. A képviselõ-testület most egy rendeletet szeretne kidolgozni a házvásárlók, esetleg építkezõk támogatására. Elsõsorban a fiatal családokra számítanak. Önkormányzati ingatlan ugyan kevés van, de eladó, magánkézben lévõ ház jó néhány akad. Vonzó lehet Maglócán, véli a polgármester, hogy nincs iparûzési adó.
– A megyében két település is hírt adott róla, hogy iparûzési adó nélkül mûködhetnek a vállalkozások. Nálunk soha nem is létezett ez az adónem. Aki tehát úgy gondolja, hogy cége telephelyét Maglócán jegyezteti be, mindenképpen jól jár. Önkormányzatunknak pedig a gépjármûadó bevétele növekedhet ezáltal – fogalmazott a polgármester.
Farkas Miklósné önkormányzati képviselõ hozzátette: jelenleg öt kisiskolásuk van, óvodás nincs. Kisbaba is mindössze egy él a községben.
– Fiatalítani kellene, hogy még sokáig megmaradjon a falunk. Azon dolgozunk, hogy minél többen válasszák új lakóhelyül a települést. Gondot okoz azonban, hogy munkahelyeket nem tudunk ajánlani. Nem a hozzánk hasonló kisközségeknek kellene azonban ebben élen járni. Csornára gondolok, ahol az elmúlt húsz évben nem tudták megteremteni a Rábaköz jövõjének feltételeit. Milyen jó lenne pedig, ha két percre a lakóhelyüktõl dolgozhatnának a falubeliek. Ha sikerült volna elõrelépnie a városnak, akkor most Maglóca sem az életben maradásért küzdene – fejtette ki véleményét Farkas Miklósné.
Maglóca rábaközi hírek